Akadémia médií, odborná vysoká škola mediálnej a marketingovej komunikácie v Bratislave

Akadémia médií, odborná vysoká škola mediálnej a marketingovej komunikácie v Bratislave bola súkromná vysoká škola so sídlom na Zámockej ulici v historickom centre Bratislavy.

Štátny súhlas získala nezisková organizácia Akadémia médií, odborná vysoká škola mediálnej a marketingovej komunikácie so sídlom v Bratislave 10. augusta 2011.

V júni 2016 získala škola nového investora a presťahovala sa zo Župného námestia 7 na Zámockú ulicu. 

V júni 2020 vláda odňala štátny súhlas s činnosťou. Odňatie štátneho súhlasu bolo dokončením formálneho procesu, ktorý sa začal už od roku 2016. Škola od tohto obdobia nemala študentov, jej absolventom však tituly ostanú. Rektorkou bola prof. Mgr. art. Božidara Turzonovová, PhD.

Študijné programy 
V školskom roku 2016/17 akadémia otvorila programy:
bakalárske
Mediálna komunikácia
Marketingová komunikácia
magisterské
Mediálne štúdiá

Referencie

Externé odkazy 
Oficiálne webstránky (už nefunkčné)

Súkromné vysoké školy na Slovensku
Školy v Bratislave